Nieuwe Kerk (Amsterdam)

mini|Admiral de Ruyters sarkofag i Nieuwe Kerk
Nieuwe Kerk («Nykirken») er en kirke fra 1400-tallet i Amsterdam i Nederland. Kirken ligger på plassen Dam, like ved det kongelige slott. Den benyttes til kongelige seremonier, men også til kulturelle formål.«Amsterdam's royal church celebrates 600th anniversary», Radio Nederland Wereldomroep, 24. mai 2010. Nieuwe Kerk har status som rijksmonument.

 Historie 
Den første messen i Nieuwe Kerk ble holdt 18. mai 1410. Kirken, som siden reformasjonen hadde vært protestantisk, ble i 1980 åpnet for alle konfesjoner. Den benyttes også til kulturelle formål, konserter og utstillinger.

Kirken unnslapp bybrannene i 1421 and 1452, men ble ødelagt av en brann midt på 1600-tallet.Nieuwe Kerk Amsterdam, Amsterdam.info. Etter dette ble den bygget opp igjen og dekorert av nederlandske og flamske kunstnere, blant andre maleren Jan Gerritsz van Bronckhorst og sølvsmeden Johannes Lutma.

Det er to orgler i Nieuwe Kerk, et hovedorgel fra 1655 og et mindre orgel fra 1500-tallet.Organs, De Nieuwe Kerk.

 Kongelige seremonier 
Kirken er knyttet til det nederlandske kongehus. Kong Vilhelm I av Nederland avla i 1814 sin grunnlovsed i Nieuwe Kerk. Etter dette ble kong Vilhelm II innsatt her i 1840, kong Vilhelm III i 1849, dronning Wilhelmina i 1898, dronning Juliana i 1948 og dronning Beatrix i 1980.Nieuwe Kerk (Amsterdam)   , Het Koninklijk Huis. Kirken har et glassmaleri til minne om innsettelsen av dronning Wilhelmina i 1898.Restoration of the inauguration window, De Nieuwe Kerk. 

I 2002 ble Nieuwe Kerk benyttet til den kirkelige vielsesseremonien ved bryllupet mellom kronprins Willem-Alexander og prinsesse Máxima.

 Gravsteder 
Flere kjente personer er gravlagt i Nieuwe Kerk, blant dem admiral Michiel de Ruyter og Joost van den Vondel.

 Referanser 

 Eksterne lenker 
  (nederlandsk, engelsk)

Kategori:Byggverk i Amsterdam
Kategori:Kirker i Nederland
Kategori:Rijksmonument